CELEX: E2010P0008
Language: et
Date: 2010-07-26 00:00:00
Title: EFTA järelevalveameti 26. juulil 2010 Islandi vastu algatatud hagi (Kohtuasi E-8/10)

7.10.2010   
            
            
               ET
            
            
               Euroopa Liidu Teataja
            
            
               C 271/25
            
         EFTA järelevalveameti 26. juulil 2010 Islandi vastu algatatud hagi
   (Kohtuasi E-8/10)
   2010/C 271/05
   EFTA järelevalveamet, rue Belliard/Belliardstraat 35, 1040 Bruxelles/Brussel, BELGIQUE/BELGIË, keda esindavad Xavier Lewis ja Markus Schneider, on algatanud 26. juulil 2010 EFTA kohtus hagi Islandi vastu.
   EFTA järelevalveamet taotleb, et EFTA kohus
   
               1)
            
            
               otsustaks, et jättes selleks ettenähtud aja jooksul vastu võtmata meetmed, mida on vaja, et rakendada Euroopa Majanduspiirkonnalepingu VII lisa punktis 1 nimetatud õigusakti (Euroopa Parlamendi ja nõukogu direktiiv 2005/36/EÜ, 7. september 2005, kutsekvalifikatsioonide tunnustamise kohta), mida on kohandatud EMP lepinguga selle protokolli nr 1 alusel, või jättes nendest meetmetest järelevalveametile teatamata, ei ole Island täitnud direktiivi artikli 63 lõikest 1 ja EMP lepingu artiklist 7 tulenevaid kohustusi;
            
         
               2)
            
            
               kohustaks Islandi kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb Islandi poolt järgmise akti täitmata jätmist: EFTA järelevalveameti põhistatud arvamus Euroopa Liidu direktiivile 2005/36/EÜ (kutsekvalifikatsioonide tunnustamise kohta, muudetud) vastava EMP akti rakendamiseks vajalike meetmete võtmata jätmise või nendest meetmetest järelevalveametile teatamata jätmise kohta.
            
         
               —
            
            
               Islandi täitmata jäetud meetmed on seotud selliste siseriiklike sektoripõhiste eeskirjade vastu võtmisega, mis käsitlevad muus EMP riigis omandatud kutsekvalifikatsiooni tunnustamist.
            
         
               —
            
            
               EFTA järelevalveamet väidab, et ta ei ole saanud Islandilt teavet, mis osutaks kõnealuse akti rakendamisele siseriiklikus õiguses, samuti ei ole järelevalveameti käsutuses muud teavet, mis sellele osutaks.
            
         
               —
            
            
               Islandi valitsus ei ole vaidlustanud väidet, et ta ei ole kõnealust akti rakendanud.